“TEE DEVELOPMENT” ขายหุ้น CHEWA ให้ “บ.ชาติชีวะ” 11% ถือเพิ่มเป็น 45%
“TEE DEVELOPMENT” ขายหุ้น CHEWA ให้ “บ.ชาติชีวะ” 88 ล้านหุ้น หรือคิดเป็น 11.73% รวมถือเพิ่มเป็น 44.91% ผู้บริหารยันแค่ปรับโครงสร้างการถือหุ้นไม่กระทบการดำเนินงาน
30 ม.ค. 2561

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้รับรายงานการจำหน่าย หุ้นของบริษัท ชีวาทัย จำกัด (มหาชน) หรือ CHEWA โดย TEE DEVELOPMENT PTE.LTD. ผู้ถือหุ้นรายใหญ่อันดับ 2 ของ CHEWA ซึ่งเป็นการจำหน่ายเมื่อวันที่ 26 ม.ค.60 จำนวน 88,000,000 หุ้น คิดเป็น 11.73% และส่งผลให้จำนวนหลักทรัพย์ภายหลังการจำหน่ายคิดเป็น 20.15% ของสิทธิออกเสียงทั้งหมดของกิจการ
สำหรับการขายหุ้นในครั้งนี้ TEE DEVELOPMENT PTE.LTD. ได้ขายหุ้นให้กับบริษัท ชาติชีวะ จำกัด ผู้ถือหุ้นใหย๋อันดับ 1 ของ CHEWA ส่งผลให้ภายหลังการซื้อขายหุ้น บริษัท ชาติชีวะ จำกัด จะถือหุ้นรวม 44.91% จากเดิมถือหุ้น 33.18% จำนวน 248,880,000 ล้านหุ้น
โครงสร้างผู้ถือหุ้นอันดับ 1-5 มีดังนี้
ที่มา ตลท. ภาพรวมข้อมูลผู้ถือหุ้น ณ วันที่ 12/05/2560
ด้าน นายบุญ ชุน เกียรติ กรรมการผู้จัดการ CHEWA เปิดเผยว่า ได้รับแจ้งจากผู้ถือหุ้นรายใหญ่คือ “บริษัท ชาติชีวะ จำกัด” ได้ซื้อหุ้นจาก TEE Development PTE Ltd. จำนวน 88,000,000 หุ้น คิดเป็นสัดส่วน 11.73% ที่ราคา 1.33 บาทต่อหุ้น ส่งผลให้ “บริษัท ชาติชีวะ จำกัด” มีสัดส่วนการถือหุ้นใน CHEWA เพิ่มเป็นจำนวน 336,880,000 หุ้น คิดเป็นสัดส่วน 44.91% ของจำนวนทุนจดทะเบียนและชำระแล้วของ CHEWA
“ธุรกรรมดังกล่าวจะไม่ส่งผลกระทบต่อโครงสร้างการบริหารงานของ CHEWA ตลอดจนไม่ก่อให้เกิดการเปลี่ยนแปลงในด้านต่างๆ ของบริษัทแต่อย่างใด เพราะ CHEWA ยังคงดำเนินธุรกิจตามปกติภายใต้ทีมบริหารชุดปัจจุบัน และจะเดินตามแผนงานที่ได้วางไว้ โดยในปีนี้มั่นใจว่าผลประกอบการจะขยายตัวได้ดีต่อเนื่องจากปี 2560 อีกทั้งมีแผนที่จะเปิด 4 โครงการใหม่ในปีนี้เพื่อเพิ่มยอดขายและรายได้มากยิ่งขึ้น”
พร้อมกันนี้เชื่อว่าการเปลี่ยนแปลงดังกล่าวจะส่งผลบวกต่อบริษัท เพราะทำให้เห็นถึงความมีเอกภาพที่เด่นชัดของผู้ถือหุ้นใหญ่อันดับหนึ่ง และสะท้อนถึงความมั่นคงในเรื่องโครงสร้างของผู้ถือหุ้น โดย “บริษัท ชาติชีวะ จำกัด” ซึ่งเป็นคนไทยและเป็นผู้ก่อตั้ง คือผู้ถือหุ้นใหญ่อันดับหนึ่งใน CHEWA พร้อมที่จะสนับสนุนการทำงานของทีมบริหารให้บรรลุเป้าหมายอันสูงสุด คือการทำให้องค์กรมีความมั่นคงแข็งแกร่ง สามารถสร้างผลตอบแทนที่ดีให้แก่ผู้ถือหุ้น
สำหรับ CHEWA มีแผนการดำเนินธุรกิจที่ชัดเจน คือ พัฒนาอสังหาริมทรัพย์เพื่อที่อยู่อาศัยและพาณิชย์ เพื่อตอบสนองความต้องการที่หลากหลายของผู้บริโภคในแต่ละกลุ่มทั้งแนวสูงและแนวราบ จากปัจจุบันมีโครงการซึ่งตั้งอยู่ในเขตกรุงเทพมหานคร และปริมณฑลรวมทั้งสิ้นจำนวน 16 โครงการ ซึ่งอยู่ระหว่างก่อสร้างอีก 7 โครงการ และในอนาคต มีแผนในการดำเนินธุรกิจที่จะผลักดันให้ผลประกอบการขยายได้อีกมาก โดยเฉพาะโครงการแนวราบ จะช่วยสนับสนุนให้ธุรกิจและผลการดำเนินงานเติบโตตามเป้าหมายที่ตั้งไว้